CELEX: C2006/294/131
Language: hu
Date: 2006-12-02 00:00:00
Title: F-116/06. sz. ügy: 2006. szeptember 26-án benyújtott kereset – Buckingham és társai kontra Bizottság

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/66
            
         2006. szeptember 26-án benyújtott kereset – Buckingham és társai kontra Bizottság
   (F-116/06. sz. ügy)
   (2006/C 294/131)
   Az eljárás nyelve: francia
   Felek
   
      Felperesek: Anne Buckingham (Brüsszel, Belgium) és társai (képviselő: N. Lhoëst ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a Bizottság által 2005. november 23-án hozott, a Közigazgatási Tájékoztató 85-2005. számában megjelent határozatot annyiban, amennyiben e határozat szerint az A*12-es besorolási fokozatú felperesek a 2004. évi értékelési időszak alapján nem kaptak az intézmény érdekében végzett munkát elismerő egyetlen elsőbbségi pontot sem;
            
         
               —
            
            
               a Közszolgálati Törvényszék szükség szerint semmisítse meg a felpereseknek a személyzeti szabályzat 90. cikke (2) bekezdése alapján benyújtott panasza elutasításáról szóló, kifejezett bizottsági határozatokat;
            
         
               —
            
            
               a Közszolgálati Törvényszék kötelezze az alperest a költségek viselésére;
            
         Jogalapok és fontosabb érvek
   A kereset a személyzeti szabályzat 45. cikke általános végrehajtási rendelkezéseinek 9. és 13. cikkének megsértésén, másodlagosan pedig az említett általános végrehajtási rendelkezések jogellenes voltán alapul, amennyiben azok hátrányos megkülönböztetést keletkeztetnek és sértik a személyzeti szabályzat 5. cikkének (5) bekezdését.